
Pojedini ljudi imaju običaj da svojim kćerima oblače kratku i tijesnu odjeću koja oslikava dijelove tijela, bez obzira da li se radi o starijim ili mlađim djevojčicama, pa vas molimo da uputite savjet takvim osobama.


* 
* 
* 
* 
* 
* 
* 

 
Koji je savjet osobama koje djevojčicama oblače tijesnu i kratku odjeću?

Obaveza je svakog čovjeka da vodi brigu o osobama koje su mu povjerene, te da se boji Allaha i zabrani svojoj porodici oblačenje ovakve odjeće. U vjerodostojnom hadisu našeg Poslanika, sallallahu alejhi ve sellem, stoji da je on rekao: “Dvije vrste stanovnika Vatre još nisam vidio”, te je spomenuo žene koje su obučene i otkrivene, koje nemoralu naginju i čije su glave poput devinih grba, i da takve neće ući u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** niti će osjetiti njegov miris … Spomenute žene koje nose kratku odjeću, obučene su, jer na sebi nose nešto od odjeće, ali su u isto vrijeme i nage zbog otkrivanja svojih stidnih mjesta (avreta). Žena je, kada je u pitanju gledanje, čitava avret, njeno lice, ruke, noge i svi ostali dijelovi njenog tijela zabranjeni su pogledima izuzev njenim mahremima. Isti je ***[propis](https://pitajucene.com/search/Propis/questions/ "Pretraži pitanja o propisima")*** i za tijesnu odjeću, mada ona prekriva tijelo, ali u stvarnosti razotkriva i pokazuje dijelove tijela. Zato su žene obavezne da se boje svoga Gospodara i da ne otkrivaju svoje ljepote, te da ne izlaze na pijacu ako je na njima odjeća koja privlači poglede i ako je namirisana, pa da privlači time muškarce, i tako se ubroji u nemoralne žene. Žena muslimanka dužna je da ne napušta svoju kuću osim u prijekoj potrebi, ali i tada neće izaći namirisana, niti otkrivena, nagizdana i neće svojim hodom privlačiti poglede. Neka svaka žena zna da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kazao: “Nisam iza sebe ostavio ***[iskušenje](https://pitajucene.com/search/isku%C5%A1enje/questions/ "Pretraži pitanja o iskušenjima")*** pogubnije po muškarce od žena.” Iskušenje ženama je ogromno i njega se veoma teško sačuvati, ali na nama muslimanima je da ne slijedimo puteve nemuslimana: židova, kršćana i drugih, jer je to veoma opasna stvar. U tom kontekstu su i Poslanikove riječi: “Doista Allah daje vremena zulumćaru, ali kada ga zgrabi, neće ga ispustiti.” Potom je prouči o Riječi Allaha Uzvišenog: “Eto, tako Gospodar tvoj kažnjava kad kažnjava sela i gradove koji su nasilje učinili. Kažnjavanje Njegovo zaista je bolno i stra§no.” (Prijevod značenja Hud, 102.) A ako ga zgrabi Uzvišeni i Plemeniti, to je onda kažnjavanje Silnog i Moćnog. Također, rekao je Uzvišeni: ” .. .i vremena ćemo im davati, jer je obmana Moja, zaista, jaka!” (Prijevod značenja Kalem, 45.) Doista su oni koji pozivaju ka otkrivanju žena i njihovom miješanju sa muškarcima u očitoj zabludi i ogromnom neznanju, jer se suprotstavljaju Allahovim uputama i smjernicama Njegova Poslanika, sallallahu alejhi ve sellem. Oni kao da ne znaju, ili se prave da ne znaju, šta se dogodilo sa narodima koji su iskušani ovim problemom i kako danas bezuspješno pokušavaju da se riješe te nesreće. Međutim, to je postao običaj koji se neće promijeniti osim uz ogroman trud, neka nam je Allah na pomoći.76 (Šejh Salih b. Usejmin)


76 Fetava menaril-islam (3/809-810)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


